Narodna skupština
20110331

Zaista ne razumem, ako je u današnjoj štampi objavljeno da vam Evropska komisija savetuje, da je u oblasti javnih nabavki Srbija dobila novo pitanje o tome da li postoje propisi o borbi protiv korupcije u domenu javnih nabavki, ovaj zakon o izmenama i dopunama je odgovor na to. Štampa je prepuna tekstova o tome da je za hitnu nabavku nekih faks-rolni potrebno izdvojiti 110 miliona evra. U svakom gradu se zna ko, zašto i koliko plaća dobijanje tendera. Redovni zvanični postupci su izuzetak u Srbiji. Poslovi se dobijaju u četiri oka, u pregovaračkom postupku, a osnovni princip, koji omogućava sukob interesa i korupciju, zasnovan je u stvari na tome da ne postoje planovi nabavki niti obaveza da se oni objave. Zato i dolazi do izuzetaka, dogovaranja u četiri oka. Šteta, zato što se ovaj zakon, o kome nećete da razgovarate jer ne želite da javne nabavke budu javne, meri ciframa od 603 miliona evra, koliko kaže gospođa Zagorka Dolovac, do milijardu evra, koliko govore eminentne institucije.